Klitón z Macedónie

Klitón alebo Kritón (Klitón, Kritón) bol olympijský víťaz v behu na jedno stadion v roku 328 pred Kr.Eusebios, Kronika 2,193.James Lynch, The Ancient Olympiads: 776 BC to 393 AD

Klitón z Macedónie bol na 113. olympijských hrách korunovaný olivovým vencom za víťazstvo v behu na jedno stadion.B. P. Grenfell, A. S. Hunt, The Oxyrhynchus Papyri, str. 29, V, 15 Beh na jedno stadion bol najstaršou (podľa tradície ho zaviedli v roku 776 pred Kr.) a aj hlavnou olympijskou disciplínou.Pausanias, Periégésis tés Hellados, 5,8,6. Menom jeho víťaza sa označovala celá olympiáda.

Záznam o olympijskom víťazstve Klitóna je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch. Olympijské víťazstvo Kritóna (Klitóna) uvádza aj Oxyrhynský papyrus 12 objavený v roku 1897 britskými archeológmi B. Grenfellom a A. Huntom v egyptskom nálezisku v Oxyrhynchu. 

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu na jedno stadion